b'\n_START_ARTICLE_\nPaavo Tuomari\n_START_PARAGRAPH_\nPaavo Jaakko Tuomari  (9. marraskuuta 1907 Laihia \xe2\x80\x93 10. helmikuuta 2005 Espoo) oli suomalainen toimittaja ja j\xc3\xa4rjest\xc3\xb6johtaja.\n_START_SECTION_\nHenkil\xc3\xb6historia\n_START_PARAGRAPH_\nPaavo Tuomarin vanhemmat olivat maanviljelij\xc3\xa4 Jaakko Tuomari ja Sanna Elisabeth Parkkari  ja puoliso vuodesta 1940 Raili Inkeri Varteva. Riikka Tuomari oli heid\xc3\xa4n tytt\xc3\xa4rens\xc3\xa4. Paavo Tuomari suoritti sanomalehtitutkinnon Yhteiskunnallisessa korkeakoulussa 1929. Ilkan uutistoimittaja h\xc3\xa4n oli 1930\xe2\x80\x931935, toimitussihteeri 1936\xe2\x80\x931949 ja toimitusp\xc3\xa4\xc3\xa4llikk\xc3\xb6 1950\xe2\x80\x931951.  Turunmaan p\xc3\xa4\xc3\xa4toimittajana Tuomari ty\xc3\xb6skenteli 1952\xe2\x80\x931953 ja vuodesta 1962 maalaisliittolaisten lehtien artikkelitoimittajana aina vuoteen 1972 asti, jolloin h\xc3\xa4n j\xc3\xa4i el\xc3\xa4kkeelle. Tuomari jatkoi silti kirjoittamista muun muassa pakinoitsijana, nimimerkill\xc3\xa4 Kriivari-Esko. Tuomari oli Maaseudun Sivistysliiton toiminnanjohtaja 1953\xe2\x80\x931962 ja valtion elokuvatarkastamon varapuheenjohtaja 1958\xe2\x80\x931972.'